Heildarbotnfisksafli íslenskra fiskiskipa í október varð 9,3% meiri en í sama mánuði í fyrra . Alls nam veiðin 41.413 tonnum í samanburði við 37.899 tonn í sama mánuði á síðasta ári . Heildaraflinn í nýliðnum mánuði var hins vegar 6,9% minni en í október 2007 . Í ár veiddust alls 91.408 tonn en 98.132 í sama mánuði í fyrra . Samdráttur í afla liggur m.a. í því að veiðar íslensku sumargotssíldarinnar fóru hægar af stað í ár en í fyrra . Einnig veiddist minna af norsk-íslensku síldinni í nýliðnum október en í október 2007 . Uppsjávarafli í október 2008 var mun minni en á sama tíma í fyrra . Engin loðnuveiði var í október og kolmunnaaflinn var aðeins 417 tonn sem er svipað og í október 2007 . Heildarafli ársins 2008 var í lok október 1.077.775 tonn . Á sama tíma í fyrra var aflinn 1.214.285 tonn . Þetta kemur fram á vef Fiskistofu í dag .